cyanic-selkie/wikianc huggingface dataset:
Ρήξη προσθίου χιαστού συνδέσμου
Σύνοδες κακώσεις
Η ρήξη χιαστού μπορεί να συνοδεύεται και από άλλες κακώσεις δομικών στοιχείων του γόνατος, όπως ο έσω πλάγιος ή/και ο μηνίσκος. Ιδιαίτερα όταν έχουμε ρήξη ΠΧΣ, έσω πλαγίου και έσω μηνίσκου η κατάσταση αυτή χαρακτηρίζεται ως η «δυστυχής τριάδα» (“the unhappy triad”). Η συχνότητα συνοδού ρήξης του μηνίσκου ανέρχεται στο 41-81%. Το 56% του έξω μηνίσκου και το 44% του έσω. Η πιθανότητα ρήξης μηνίσκου σε ασθενείς με ασταθές γόνατο λόγω ανεπαρκείας του ΠΧΣ μετά από παραμελημένη ρήξη αυτού ανέρχεται στο 58% έως 100% και το 70% αυτών αφορά των έσω μηνισκο. Επειδή η σημασία του μηνίσκου στο γόνατο όσον άφορα τη σταθερότητα, τη μετάδοση φορτίου  , και την πρόληψη της μακροπρόθεσμης αρθροπάθειας έχει αποδειχθεί  , η ανάγκη για διατήρηση του μηνίσκου είναι απαραίτητη. Αν η επισκευή του μηνίσκου δεν είναι δυνατή, η μερική μηνισκεκτομή θα πρέπει να επιλεγεί με προσοχή ώστε να αφήσει ένα άθικτο εξωτερικό χείλος του μηνίσκου. Η αποκατάσταση του Μηνίσκου γίνεται σε συνδυασμό με ανακατασκευή του ΠΧΣ στον ίδιο χρόνο. Οι τραυματισμοί του έσω πλαγίου συνδέσμου εμφανίζονται συχνά σε συνδυασμό με τραυματισμό του ΠΧΣ. Μεμονωμένοι τραυματισμοί του έσω πλαγίου θεραπεύονται συντηρητικά  .Η θεραπεία, ωστόσο, του υψηλού βαθμού  τραυματισμού  του έσω πλαγίου  και η πλήρης ρήξης του ΠΧΣ είναι αμφιλεγόμενη. Προοπτικές μελέτες έχουν καταγράψει τα καλά αποτελέσματα σε ασθενείς που έλαβαν θεραπεία με ανακατασκευή του ΠΧΣ και συντηρητική στήριξη του έσω πλαγίου συνδέσμου.
Φυσική εξέλιξη
Με τις διαθέσιμες μελέτες που έχουν γίνει προς το παρόν, υπάρχει μια γενική συναίνεση μεταξύ των εν ενεργεία ορθοπεδικούς χειρουργών ότι η χρόνια ανεπάρκεια ΠΧΣ μπορεί να οδηγήσει σε χρόνια λειτουργική αστάθεια, η οποία μπορεί να αυξήσει τον κίνδυνο για τραυματισμό του μηνίσκου ή χόνδρινων δομών.
Θεραπεία
Όπως αναφέρθηκε στην προηγούμενη ενότητα, η ανακατασκευή του ΠΧΣ συνιστάται σε ασθενείς οι οποίοι είναι νέοι και δραστηριοποιούνται σε υψηλού επιπέδου αθλήματα, ή των οποίων η φυσική εξέταση αποκαλύπτει σημαντικά αυξημένη χαλαρότητα του γόνατος. Ο στόχος της ανακατασκευής του ΠΧΣ είναι να επιστρέψει η λειτουργική σταθερότητα στο γόνατο για να επιστρέψει ο ασθενής  στην πλήρη δραστηριότητα, καθώς και να αποφευχθεί κάθε περαιτέρω ζημία  του  μηνίσκου ή του  χόνδρου που μπορεί να οδηγήσουν σε πρώιμη έναρξη οστεοαρθρίτιδας. Οι πρόοδοι στη χειρουργική τεχνική, την αναισθησία, τη διαχείριση του πόνου, και τη μετεγχειρητική αποκατάσταση έχουν ως αποτέλεσμα τη μειωμένη νοσηρότητα και τα καλύτερα λειτουργικά αποτελέσματα. Με τις εξελίξεις αυτές, η χρήση της συντηρητικής θεραπείας δεν εφαρμόζεται σε ασθενείς στις προαναφερθείσες ομάδες. Μεγαλύτεροι και πιο λιγότερο δραστήριοι ασθενείς μπορούν να πάνε καλά με συντηρητική θεραπεία που περιλαμβάνει  ενδυνάμωση τετρακέφαλου και οπισθίων μηριαίων ( strengthening). Ωστόσο, ακόμη και σε αυτή την υποομάδα, μερικοί ασθενείς μπορούν να συνεχίσουν να βιώνουν επαναλαμβανόμενα επεισόδια αστάθειας. Έτσι, το πιο σημαντικό μέρος αυτής της διαδικασίας περιλαμβάνει μια διεξοδική συζήτηση με τον ασθενή.
Επιλογή Χρόνου Χειρουργικής αποκατάστασης
Είναι αμφιλεγόμενο για το πότε είναι πιο ασφαλές να υποβληθεί ο ασθενής σε επέμβαση. Αρχίζοντας από τις αρχές της δεκαετίας του 1980, οι επεμβάσεις συχνά γίνονταν μέσα στην πρώτη εβδομάδα μετά τον τραυματισμό. Ως αποτέλεσμα υπήρχαν  μετεγχειρητικές επιπλοκές, συμπεριλαμβανομένης της αρθροίνωσης (arthrofibrosis). Μια κοινή πεποίθηση ήταν ότι η καθυστέρηση στην χειρουργική επέμβαση θα βοηθήσει στην ελαχιστοποίηση αυτής της επιπλοκής. Η αρθροίνωση είναι η πιο κοινή μετεγχειρητική επιπλοκή. Πιο πρόσφατα, ο προσδιορισμός για το ποτέ είναι ασφαλές να προχωρήσει κανείς με ανακατασκευή του ΠΧΣ στηρίζεται στη έκταση  της φλεγμονής και του οιδήματος που υπάρχουν στο γόνατο. Άρθρα τόσο του Shelbourne και colleagues όσο και Mayr και associates έχουν υποστηρίξει την άποψη αυτή, καθώς οι ασθενείς με άριστο προεγχειρητικό εύρος της κίνησης, ελάχιστη διόγκωση, καλό έλεγχο των ποδιών, καθώς και κατάλληλη ψυχική κατάσταση είχαν καλά μετεγχειρητικά αποτελέσματα, ανεξάρτητα από το χρονικό διάστημα μετά τον τραυματισμό.. Για να διευκολυνθεί αυτή η διαδικασία, γίνεται αναρρόφηση του γόνατος σε περίπτωση έντονου οιδήματος και αρθρικής συλλογής, χρήση νάρθηκα, έναρξη φυσικοθεραπείας και  ηλεκτρικής διέγερσης του τετρακέφαλου μυός προεγχειρητικά. Η επιθετική μετεγχειρητική αποκατάσταση έχει επίσης αποδειχθεί ότι μειώνει τα ποσοστά της αρθροίνωσης
Επιλογή μοσχεύματος
Για το πιο είναι Το ιδανικό μόσχευμα παραμένει σημείο διαλόγου μεταξύ των ορθοπεδικών χειρουργών. Το ιδανικό μόσχευμα θα πρέπει να έχει δομικές ιδιότητες παρόμοιες με τον φυσικό ΠΧΣ. Επιπλέον, το μόσχευμα θα πρέπει να επιτρέπει την ασφαλή στερέωση, την καλή βιολογική ενσωμάτωση και την ελάχιστη νοσηρότητα στη θέση από οπού ελήφθει. Οι επιλογές αυτομοσχεύματος περιλαμβάνουν τον επιγονατιδικό τένοντα (BPTB), τον τένοντα του τετρακέφαλου και τους οπίσθιους μηριαίους (hamstrings). Λόγω της σχετικής ευκολίας στη λήψη του, τις ανάλογες ιδιότητες με εκείνες του φυσικού ΠΧΣ, την άκαμπτη στερέωση του οστό-προς-οστό , και τις ευνοϊκές επιδόσεις , ,  το αυτομόσχευμα επιγονατιδικό BPTB ήταν ανέκαθεν το μόσχευμα επιλογής και θεωρείται το χρυσό πρότυπο με το οποίο συγκρίνονται άλλα μοσχεύματα. Δυστυχώς επειδή αφαιρείται οστό από την επιγονατίδα και από την κνήμη στη λήψη μοσχεύματος του επιγονατιδικού τένοντα ένα υψηλό ποσοστό ασθενών παραπονιούνται μακρoχρόνια από πρόσθια γοναλγία (πόνος στο μπροστίνο μέρος του γόνατος) ιδιαίτερα όταν γονατίζουνε. Οι οπίσθιοι μοιριαίοι τένοντες επειδή δεν προκαλούν πρόσθια γοναλγία και έχουν εξίσου καλά αποτελέσματα με τον επιγονατιδικό τένοντα είναι το πιο συνηθισμένο μόσχευμα παγκοσμίος για ανακατασκευή πρόσθιου χιαστού.
Συρραφή προσθίου χιαστού
Πρόσφατα, γίνονται πολλές προσπάθειες επανασυρραφής του προσθίου χιαστού ή επανακαθήλωσης του υπολείμματος. Σκοπό έχουν να αποκαταστήσουν οι τεχνικές αυτές την ιδεοδεκτικότητα του γόνατος και να πετύχουν καλύτερο λειτουργικό αποτέλεσμα σε ελίτ αθλητές.ύμφωνα με πρόσφατη ανασκόπηση της βιβλιογραφίας που δημοσιεύθηκε τον Δεκέμβριο του 2016 στο Journal Of ISAKOS, δεν υπάρχουν επαρκή δεδομένα που να τεκμηριώνουν ότι η συρραφή ή η επανακαθήλωση του υπολείμματος του προσθίου χιαστού μπορεί να αποκαταστήσει την ιδεοδεκτικότητα του γόνατος.
Ο πόνος και οίδημα
Ο πόνος και το οίδημα είναι κοινά μετά από οποιαδήποτε χειρουργική επέμβαση. Η αρχή R.I.C.E., ανάπαυση(Rest), πάγο (Ice), περίδεση (Compression) και ανύψωση (elevation), παραμένει το πρότυπο της περίθαλψης στη μείωση του πόνου και του οιδήματος. Τα παυσίπονα και τα αντιφλεγμονώδη φάρμακα συνταγογραφούνται συχνά στην οξεία μετεγχειρητική φάση.
Κίνηση
Απώλεια της κίνησης είναι μία από τις πιο συχνές επιπλοκές μετά από ανακατασκευή του ΠΧΣ. Οι πιο κοινές αιτίες αυτής της επιπλοκής περιλαμβάνουν την αρθροίνωση, το σύνδρομο Κύκλωπος (Cyclops Syndrome) και την ακατάλληλη τοποθέτηση του μοσχεύματος. Αυτό μπορεί να οδηγήσει σε συμπτώματα όπως πόνο μπροστά στο γόνατο, μη φυσιολογικό βάδισμα, μυϊκή ατροφία, και αρχόμενες εκφυλιστικές αλλοιώσεις στην άρθρωση του γόνατος. Με τη βελτίωση της χειρουργικής τεχνικής, τα προβλημάτα κίνησης του γόνατος μετά την ανακατασκευή του ΠΧΣ έχουν ελαχιστοποιηθεί. Ο στόχος των μετεγχειρητικών πρωτοκόλλων είναι να επιτευχθεί η πλήρης έκταση  αμέσως μετά το χειρουργείο και να ανακτήσει 10 μοίρες κάμψης ανά ημέρα. Μέσα σε 7 έως 10 ημέρες μετά την επέμβαση, το γόνατο πρέπει να επιτύχει 90 μοίρες κάμψης. Η πρόληψη είναι το κλειδί για την επίτευξη του εύρους κίνησης.
Βάδιση
Η βάδιση με φόρτιση του μέλους είχε απαγορευθεί σε προηγούμενα πρωτόκολλα αποκατάστασης λόγω της ανησυχίας για χαλάρωση του μοσχεύματος και την αποτυχία του. Με την ανάπτυξη της χειρουργικής τεχνικής υπάρχει μια τάση προς την άμεση φόρτιση του μέλους κατά την άμεση μετεγχειρητική περίοδο. Επιπλέον, η σύντομη βάδιση μετά το χειρουργείο μπορεί να βοηθήσει στη βελτίωση της διατροφής των χόνδρων, μείωση της  οστεοπενίας, περιορισμό του πόνου μπροστά στο γόνατο (anterior knee pain)  και να επιταχύνει την αποκατάσταση του τετρακέφαλου. Ταχεία πρωτόκολλα αποκατάστασης συνήθως αρχίζουν με μερική φόρτιση του μέλους αμέσως μετά την επέμβαση ανάλογα με τον ασθενή με στόχο την πλήρη βάδιση χωρίς βακτηρίες μέσα σε 10 έως 14 ημέρες.
Μυϊκές Ασκήσεις και Biofeedback
Η πρώιμη έναρξη της άσκησης των μυών είναι πολύ σημαντική για την πρόληψη της μυϊκής ατροφίας και της αδυναμίας. Άσκηση των μυών με στόχο την ενδυνάμωση τους, συμπεριλαμβανομένων των απλών ασκήσεων από τον ασθενή, την ηλεκτρική διέγερση των μυών και το Biofeedback, θα πρέπει να αρχίσoυν πριν από τη χειρουργική επέμβαση, καθώς και αμέσως μετά την επέμβαση.
Νάρθηκες
Υπάρχουν δύο ειδών: Νάρθηκες αποκατάστασης και λειτουργικοί Νάρθηκες, χρησιμοποιούνται για την προστασία του μοσχεύματος. Νάρθηκες αποκατάστασης χρησιμοποιούνται στην πρώιμη μετεγχειρητική περίοδο, και λειτουργικοί Νάρθηκες χρησιμοποιούνται όταν ο ασθενής επιστρέφει στην έντονη δραστηριότητα. Η χρησιμοποίηση τους εξαρτάται από τον χειρουργό.
Κριτήρια επιστροφής στους αγωνιστικούς χώρους
Η απόφαση για το πότε μπορεί να επιτραπεί σε έναν ασθενή να επιστρέψει πλήρως στις αθλητικές δραστηριότητες και τα σπορ, στις περισσότερες περιπτώσεις, είναι εμπειρική επειδή υπάρχει μικρή συσχέτιση των λειτουργικών και κλινικών  δοκιμών. Η χρήση πολλαπλών κριτηρίων, συμπεριλαμβανομένης της επιστροφής του εύρους των κινήσεων, τη μυϊκή δύναμη και την ισορροπία, τη στατική και δυναμική σταθερότητα, είναι απαραίτητα  για τον προσδιορισμό της κατάλληλης στιγμής για έναν ασθενή να επιστρέψει στην πλήρη δραστηριότητα. Δυστυχώς, πολλοί εν ενεργεία ορθοπεδικοί απλά παίρνουν την απόφασή τους με βάση το χρόνο, αντί των κριτηρίων αυτών. Ιατρικές μελέτες έχουν δείξει ότι η επιστροφή στην αθλητισμό σε ανταγωνιστικό επίπεδο πριν τους εννέα μήνες έχει υψηλό ρίσκο επανατραυματισμού. Για κάθε μήνα που περνάει μεταξύ 6 και 9 μήνες μειώνεται το ρίσκο τραυματισμού του πρόσθιου χιαρστού κατά 10%. Δεν είναι μόνο η ενδυνάμωση που παίρνει χρόνο στην αποκατάσταση αλλά και η βιολογία για να ενσωματωθεί το μόσχευμα και να γίνει ένα με τα κόκκαλα από όπου έχει περαστεί (μηρό οστό από πάνω και κνήμη από κάτω). Ο νευρομυϊκός έλεγχος είναι εξίσου σημαντικός και παίρνει περίπου 12 μήνες. Στους αθλητές υψηλού επιπέδου η επιστροφή είναι συνήθως 9 με 12 μήνες και στους ερασιτέχνες ενθαρρύνεται να περάσει ένας χρόνος συστηματικής αποθεραπείας.
Πηγές
Κατηγορία:Ορθοπεδική Κατηγορία:Τραυματισμοί
Λογοθετόπουλος
Το ελληνικό επίθετο Λογοθετόπουλος ή Λογοθετοπούλου μπορεί να αναφέρεται σε κάποιο από τα παρακάτω πρόσωπα:
Με το επώνυμο Λογοθετόπουλος:
Με το επώνυμο Λογοθετοπούλου:
First Certificate in English
Το First Certificate in English (FCE) είναι η πιστοποίηση γνώσης της αγγλικής γλώσσας βασικού επιπέδου. Είναι το κατώτερο διεθνώς αναγνωρισμένο πτυχίο Αγγλικών. Το FCE διαμορφώνεται από το μη-κερδοσκοπικό τμήμα English for Speakers of Other Languages (ESOL) του πανεπιστημίου του Κέμπριτζ. Στην Ελλάδα είναι ευρέως γνωστό ως Lower.
Ενότητες της εξέτασης
Υπάρχουν 4 ενότητες στο FCE.
Σημειώσεις - παραπομπές
Κατηγορία:Εκπαίδευση στην Αγγλία
Γκάρι Λίνεκερ
Ο Γκάρι Ουίνστον Λίνεκερ (Gary Winston Lineker, γεννήθηκε 30 Νοεμβρίου 1960) είναι Άγγλος πρώην διεθνής ποδοσφαιριστής. Αγωνιζόταν ως κεντρικός επιθετικός και ήταν ένας από τους καλύτερους Άγγλους ποδοσφαιριστές όλων των εποχών. Παραμένει έως και σήμερα ο πρώτος σκόρερ της Αγγλίας σε Παγκόσμια Κύπελλα Ποδοσφαίρου, με 10 γκολ, και ο τετάρτος σκόρερ στην ιστορία της Εθνικής Αγγλίας, με 48 τέρματα. Σήμερα ασχολείται ως σχολιαστής ποδοσφαιρικών αγώνων για το BBC.
Καριέρα
Ο Γκάρι Λίνεκερ ξεκίνησε την επαγγελματική του καριέρα από την ομάδα της πόλης του, τη Λέστερ Σίτι το 1978. Έμεινε στο σύλλογο επτά χρόνια ως επαγγελματίας και βοήθησε την ομάδα του να κερδίσει δύο φορές την άνοδο στην κορυφαία κατηγορία του Αγγλικού ποδοσφαίρου, την Πρέμιερ Λιγκ, το 1980 και ξανά το 1983. Τη σεζόν 1984-85 ήταν ο πρώτος σκόρερ στο αγγλικό πρωτάθλημα μαζί με τον Κέρι Ντίξον με 24 γκολ. Η εκτελεστική του δεινότητα αλλά και η κλήση του στην Εθνική άρχισε να προξενεί το ενδιαφέρον μεγαλύτερων ομάδων.
Ο Λίνεκερ μεταγράφεται το 1985 στην τότε πρωταθλήτρια Έβερτον. Πετυχαίνει 30 γκολ σε 41 εμφανίσεις την σεζόν 1985-86 για την ομάδα του, η οποία χάνει, ωστόσο, στο τέλος τόσο το πρωτάθλημα για δύο βαθμούς από τη Λίβερπουλ, όσο και το Κύπελλο, χάνοντας 3-1 στον τελικό από την ίδια ομάδα.
Στο Παγκόσμιο Κύπελλο του 1986, ήταν ο πρωταγωνιστής πρόκρισης της Αγγλίας στο δεύτερο γύρο, καθώς οι δύο πρώτοι αγώνες στη φάση των ομίλων έληξαν χωρίς την εθνική να σημειώνει ούτε ένα γκολ. Ο Λίνεκερ σημείωσε χατ τρικ με αντίπαλο την Πολωνία, ενώ δυο ακόμα γκολ με αντίπαλο την Παραγουάη έδωσαν την πρόκριση στους "8". Αναδείχθηκε πρώτος σκόρερ της διοργάνωσης με 6 γκολ με επακόλουθο τη μεταγραφή του στην Μπαρτσελόνα, η οποία δαπάνησε 2.200.000 στερλίνες για να τον εντάξει στο δυναμικό της. Ο Λίνεκερ έμεινε στην Μπαρτσελόνα τρία χρόνια. Κατά τον πρώτο χρόνο του στη Βαρκελώνη πέτυχε 21 γκολ σε 41 αγώνες. Σε μια από της καλύτερες βραδιές στην καρίερα του στην Ισπανία, πέτυχε ένα χατ τρικ με αντίπαλο τη Ρεάλ Μαδρίτης. Τις επόμενες σεζόν κατέκτησε ένα Κύπελλο Ισπανίας, το 1988, και ένα Κύπελλο Κυπελλούχων, το 1989, με την ομάδα του.
Το 1989 αποχώρησε από την Ισπανία, όταν ο Γιόχαν Κρόιφ άρχισε να τον χρησιμοποιεί ως δεξιό μέσο και τον Ιούλιο επέστρεψε στην Αγγλία για λογαριασμό της Τότεναμ. Έμεινε στην ομάδα τρεις χρονιές και την βοήθησε να κατακτήσει το Κύπελλο Αγγλίας το 1991, κερδίζοντας στον τελικό με 2-1 τη Νότιγχαμ Φόρεστ. Έκλεισε την πλούσια καριέρα του στην Ιαπωνία, όπου αγωνίστηκε για δύο χρονιές, από το 1992 έως το 1994 με τη φανέλα της Ναγκόγια Γκράμπους, για λογαριασμό της οποίας πέτυχε 9 γκολ σε 23 συμμετοχές.
Τίτλοι και διακρίσεις
Έβερτον
Μπαρτσελόνα
Τότεναμ
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Άγγλοι ποδοσφαιριστές Κατηγορία:Ποδοσφαιριστές Έβερτον Κατηγορία:Ποδοσφαιριστές Μπαρτσελόνα Κατηγορία:Άγγλοι δημοσιογράφοι Κατηγορία:Ποδοσφαιριστές Λέστερ Σίτι Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Ναγκόγια Γκράμπους Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Παγκοσμίου Κυπέλλου 1986 Κατηγορία:Ποδοσφαιριστές Ευρωπαϊκού Πρωταθλήματος 1992 Κατηγορία:Ποδοσφαιριστές Ευρωπαϊκού Πρωταθλήματος 1988 Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Πρέμιερ Λιγκ Κατηγορία:FIFA 100 Κατηγορία:Άγγλοι ποδοσφαιριστές στο εξωτερικό
Αλί Αχμέτι
Ο Αλί Αχμέτι (Али Ахмети, 4 Ιανουαρίου 1959-) είναι Βορειομακεδόνας πολιτικός. Γεννήθηκε στο χωριό Ζαγιάζι, της Κέρτσοβα, στην Βόρεια Μακεδονία. Από το 1984 ως το 1986 ανέπτυξε φοιτητική δράση υπέρ της αυτονομίας του Κοσόβου και έμεινε αυτοεξόριστος στην Ελβετία από το 1986 ως το 2001. Υπήρξε ιδρυτής και διοικητής (1998-2001) του Απελευθερωτικού Στρατού του Κοσσυφοπεδίου (UCK) κατά τον Πόλεμο στην Βόρεια Μακεδονία.
Είναι ιδρυτής (2002) και επικεφαλής του κόμματος Δημοκρατική Ένωση για την Ενσωμάτωση ( Bashkimi Demokratik për Integrim - BDI ή DUI) και βουλευτής στο Κοινοβούλιο της Βόρειας Μακεδονίας. Το 2008, το κόμμα DUI σχημάτισε συνασπισμό με το VMRO-DPMNE.
Παραπομπές
Κατηγορία:Βορειομακεδόνες πολιτικοί
Παναγιώτα Πετρίδου
Η Παναγιώτα Πετρίδου είναι παρουσιάστρια της γερμανικής τηλεόρασης και πωλήτρια αυτοκινήτων.
Γεννήθηκε στις 13 Ιουλίου 1979 στο Ζόλινγκεν της Γερμανίας από γονείς Έλληνες μετανάστες. Αφού τελείωσε το λύκειο, παρακολούθησε μια εκπαίδευση ως πωλήτρια αυτοκινήτων στην BMW. Εν συνεχεία εργάστηκε σε διάφορους κλάδους πωλήσεων. Από το 2004 πωλούσε αυτοκίνητα της μάρκας MINI και πολύ σύντομα κατάφερε ν’ αναδειχτεί ως η καλύτερη πωλήτρια της ΒMW, μιας από τις μεγαλύτερες αυτοκινητοβιομηχανίες της Γερμανίας.
Βαρουξής (αποσαφήνιση)
Το επώνυμο Βαρουξής μπορεί να αναφέρεται στα εξής πρόσωπα:
Παναγιώτα Πετρίδου
Παρουσίαση
Από το 2010: Biete Rostlaube, suche Traumauto
Από το 2013: Abgewürgt und Ausgebremst
Συμμετοχή σε τηλεοπτικές εκπομπές:
Παραπομπές
Κατηγορία:Ελληνίδες τηλεπαρουσιάστριες Κατηγορία:Γερμανοί Τηλεπαρουσιαστές Κατηγορία:Γερμανοί ελληνικής καταγωγής
Βιλλεμίτης
Ο βιλλεμίτης (αγγλ. willemite) είναι νησοπυριτικό ορυκτό του ψευδαργύρου. Ονομάστηκε έτσι προς τιμήν του Ολλανδού βασιλέα Γουλιέλμου του Α' (Willem I, 1772-1843) καθώς το ορυκτό ανακαλύφθηκε στη χώρα του, το 1830. Τυπικό χαρακτηριστικό του γνώρισμα είναι ο πλούσιος φθορισμός του, ειδικά όταν φωτίζεται με μέσου μήκους ακτινοβολία όπου και εκπέμπει ένα έντονο κιτρινο-πορτοκαλί χρώμα.
Εμφάνιση, παραγενέσεις
Εμφανίζεται ως δευτερογενές ορυκτό προερχόμενο από εξαλλοιώσεις ψευδαργυρούχων μεταλλευμάτων (ιδιαίτερα σφαλερίτη) προερχόμενων από υδροθερμικές φλέβες. Οι κρύσταλλοί του είναι από διαφανείς μέχρι αδιαφανείς. Ορυκτά με τα οποία σχετίζεται είναι ο γλαυκοχροΐτης, ο μαλαχίτης, ο μιμητίτης, ο ροζασίτης, ο νταφτίτης και ο κερουσίτης (στο κοίτασμα Τσουμέμπ).
Ανευρίσκεται σε αρκετά σημεία της Γης. Αξιοσημείωτες εμφανίσεις του είναι στο Άλτενμπεργκ του Βελγίου, στο Τσουμέμπ και το Guchab της Ναμίμπια, στα κοιτάσματα της περιοχής Franklin - Sterling του Νιου Τζέρσεϊ (μοναδικές εμφανίσεις συμπαγούς βιλλεμίτη ως κύριου ορυκτού, από άγνωστο πρωτογενές μετάλλευμα κατά την Κάμβριο περίοδο), την Αριζόνα, την Καλιφόρνια, το Νέο Μεξικό των ΗΠΑ, το Mont-Saint-Hilaire στο Κεμπέκ του Καναδά, στο μεγάλο κοίτασμα Puttapa της Νότιας Αυστραλίας. Οι υπόλοιπες εμφανίσεις του είναι ήσσονος σημασίας.
Στην Ελλάδα ανευρίσκεται στα μεταλλεία Λαυρίου στην περιοχή Καμάριζα.
Σημειώσεις
Βιλλεμιτης Κατηγορία:Ορυκτά του ψευδαργύρου
Τριφθοροπεραζίνη
thumb|250px|Η χημική δομή της τριφθοροπεραζίνης Η τριφθοροπεραζίνη, που πωλείται υπό διάφορες εμπορικές ονομασίες, είναι τυπικό αντιψυχωσικό που χρησιμοποιείται κυρίως για τη θεραπεία της σχιζοφρενίας. Μπορεί επίσης να χρησιμοποιηθεί βραχυπρόθεσμα σε άτομα με γενικευμένη αγχώδης διαταραχή, αλλά προτιμάται λιγότερο από τις βενζοδιαζεπίνες. Είναι της χημικής κατηγορίας φαινοθειαζίνης.
Παραπομπές
Κατηγορία:Αντιψυχωσικά Κατηγορία:Πιπεραζίνες Κατηγορία:Αρωματικές ενώσεις Κατηγορία:Φαινοθειαζίνες Κατηγορία:Οργανικές ενώσεις φθορίου
Βόρειες Νήσοι Σολομώντα
thumb|390px|Το αρχιπέλαγος του ΣολομώνταΟι Βόρειες νήσοι του Σολομώντος (North Solomon Islands) γνωστές και με την ονομασία Μπουγκαινβίλ ,είναι ηφαιστειογενή νησιά που βρίσκονται στο Αρχιπέλαγος του Σολομώντα, ανήκουν διοικητικά στην Παπούα Νέα Γουινέα και υπάγονται στην επαρχία Μπουγκαινβίλ. Γεωλογικά ανήκουν στα Νησιά Σολομώντος.
Στις 17 Φεβρουαρίου του 1568 το αρχιπέλαγος ανακαλύφθηκε από τον Ισπανό εξερευνητή Άλβαρο ντε Μεντάνια (Alvaro de Mendaña y Neyra), ο οποίος και τα ονόμασε Νησιά του Σολομώντα (Islas de Salomon). Τον Απρίλιο του 1885 έγιναν μέρος του γερμανικού προτεκτοράτου που περιείχε τα νησιά Μπουγκαινβίλ, Μπούκα, Σουαζέλ, Σάντα Ιζαμπέλ και Ιάβα. Το 1893 κατελήφθησαν από τους Βρετανούς και δημιουργήθηκε το βρετανικό προτεκτοράτο των νήσων του Σολομώντος, το οποίο περιέλαβε τα νησιά Νέα Γεωργία, Γκουαντακανάλ, Μαλάιτα, και το Σαν Κριστομπάλ. Το 1898 η Μεγάλη Βρετανία προσάρτησε τα νησιά Σάντα Κρούζ, Ρενέλ και Μπελόνα. Στις 14 Νοεμβρίου του 1899 η Γερμανία παραχώρησε τα νησιά Σουαζέλ, Σάντα Ιζαμπέλ, το Σόρτλαντς και τα νησιά Ιάβα στις βρετανικές νήσους του Σολομώντος, αλλά διατήρησε την Μπουγκαινβίλ και τα περιβάλλοντα νησιά της ως τμήμα της Συνθήκης του Βερολίνου (1899). Η Γερμανία πρόβαλε την αξίωση στους Βρετανούς (ως αντάλλαγμα) να παραιτηθούν από όλες τις διεκδικήσεις τους στη Σαμόα. Το ρωμαιοκαθολικό διαμέρισμα των βόρειων νήσων του Σολομώντος καθιερώθηκε σε 23 Μαΐου του 1898, συμπεριλαμβανομένων των νησιών Ιζαμπέλ, Σουαζέλ, Μπουγκαινβίλ, και όλων των νησιών κάτω από το γερμανικό προτεκτοράτο. Το 1897 τα νησιά τέθηκαν κάτω από την αρμοδιότητα του Mgr Broyer, εφημέριου της Σαμόα. Το 1911 η αποστολή περιείχε: 3 εκκλησίες, 3 σταθμοί, 2 Σαμοανούς κατηχητές, 5 Καθολικά σχολεία με 140 μαθητές, 2 ορφανοτροφεία και μερικές εκατοντάδες Καθολικούς.
Βλέπε επίσης
Κατηγορία:Νησιά της Παπούα Νέας Γουινέας Κατηγορία:Γεωγραφία των νήσων Σολομώντα
Διεθνής Ομοσπονδία Άρσης Βαρών
Η Διεθνής Ομοσπονδία Άρσης Βαρών (ΔΟΑΒ, αγγλικά: International Weightlifting Federation - IWF), με έδρα τη Λωζάνη από το 2022, είναι ο διεθνής κυβερνητικός φορέας για το άθλημα της άρσης βαρών.
Η ΔΟΑΒ ιδρύθηκε το 1905 και έχει 187 κράτη μέλη. Πρόεδρος της ΔΟΑΒ είναι ο Μοχάμεντ Χασάν Τζαλούντ από το Ιράκ.
Αρχικά ονομαζόταν  Fédération Haltéphile International (FHI) και άλλαξε το όνομά σε ΔΟΑΒ (IWF) μεταξύ των Θερινών Ολυμπιακών Αγώνων του 1972 και του 1976.
Εξωτερικοί σύνδεσμοι
Κατηγορία:Διεθνείς αθλητικές ομοσπονδίες Κατηγορία:Άρση βαρών
Τσινούα Ατσέμπε
Ο Τσινούα Ατσέμπε (Chinua Achebe, 16 Νοεμβρίου 1930 – 21 Μαρτίου 2013) ήταν Νιγηριανός συγγραφέας, ποιητής, πανεπιστημιακός και κριτικός. Το πρώτο του έργο, Things Fall Apart (Τα πάντα γίνονται κομμάτια, 1958) συμπεριλήφθηκε στον κατάλογο των 100 καλύτερων βιβλίων όλων των εποχών που συντάχθηκε το 2002 από τη Νορβηγική Λέσχη του Βιβλίου. Στον Ατσέμπε απονεμήθηκε το βραβείο Διεθνές βραβείο Μπούκερ το 2007.
Παραπομπές
Κατηγορία:Νιγηριανοί συγγραφείς Κατηγορία:Νιγηριανοί μυθιστοριογράφοι Κατηγορία:Νιγηριανοί ποιητές Κατηγορία:Απόφοιτοι του Πανεπιστημίου του Λονδίνου Κατηγορία:Ίγκμπο
Γιώργος Μύρτσος
Ο Γιώργος Μύρτσος (Καλαμαριά, 11 Δεκεμβρίου 1964) είναι Έλληνας πρώην διεθνής ποδοσφαιριστής, που αγωνίζονταν στη θέση του τερματοφύλακα και νυν παραγωγός αθλητικών ραδιοφωνικών και διαδικτυακών εκπομπών.
Ξεκίνησε το ποδόσφαιρο από τον Τιτανικό Καλαμαριάς και τα ερασιτεχνικά πρωταθλήματα της ΕΠΣΜ. Στην ηλικία των 16 ετών μεταπήδησε στον Απόλλωνα Καλαμαριάς και το 1982, στην ηλικία των 18 ετών, προωθήθηκε στην πρώτη ομάδα, κάνοντας ντεμπούτο στις 7 Φεβρουαρίου 1982 σε αγώνα με αντίπαλο την Αναγέννηση Επανομής για το πρωτάθλημα Β΄ Εθνικής περιόδου 1981-82, ενώ την επόμενη, 1982-83, αναδείχθηκε πρωταθλητής του Βορείου ομίλου. Στην ομάδα της Καλαμαριάς παρέμεινε έως και τη σεζόν 1986-87, συμπληρώνοντας μόλις 15 συμμετοχές στην Α΄ Εθνική, καθότι δεν ήταν βασικός.
Επόμενοι σταθμοί στην επαγγελματική του ποδοσφαιρική καριέρα υπήρξαν η Καλαμάτα, ο Α.Π.Σ. Πάτραι, η Παναχαϊκή, ο Ολυμπιακός, η Ξάνθη, εκ νέου η Καλαμάτα το πρώτο εξάμηνο της σεζόν 1994-95 στην Β΄ Εθνική και η Αναγέννηση Γιαννιτσών το δεύτερο εξάμηνο της σεζόν αυτής στην Γ΄ Εθνική, η Καστοριά και εκ νέου ο Απόλλωνας Καλαμαριάς, με τη φανέλα του οποίου αποχώρησε από την ενεργό δράση με το τέλος της περιόδου 1996-97 στην Β΄ Εθνική.
Έμβαρος
Στην ελληνική μυθολογία ο Έμβαρος ήταν αρχαίος Αθηναίος, που σύμφωνα με την παράδοση προσφέρθηκε να θυσιάσει την κόρη του για να απαλλάξει την πόλη των Αθηνών από έναν λοιμό. Ο λοιμός αυτός είχε προκληθεί από τη θεά Άρτεμη επειδή είχαν σκοτώσει την ιερή άρκτο του ναού της στη Μουνυχία.
Γιώργος Μύρτσος
Μετά το τέλος της ποδοσφαιρικής του καριέρας ασχολήθηκε ως παραγωγός αθλητικών ραδιοφωνικών και διαδικτυακών εκπομπών. Επίσης ασχολήθηκε με την προπονητική, θητεύοντας σε διάφορα ερασιτεχνικά σωματεία της Θεσσαλονίκης, όπως ο Μαραθώνας Καλαμαριάς, η Αναγέννηση Επανομής, ο Ατρόμητος Αγίου Αντωνίου και ο Ιάσων Αυγής, αλλά και διάφορων ομάδων της Βόρειας Ελλάδας, όπως ο Κιλκισιακός.
Παραπομπές
Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Παναχαϊκής Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Α.Π.Σ. Πάτραι Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Αναγέννησης Γιαννιτσών Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Έμβαρος
Πηγές
Εμβαρος
Σοτσικέτζαλ
Σύζυγός της ήταν ο Τλάλοκ, θεός της βροχής, μέχρι που την απήγαγε ο Τεζκατλιπόκα και την παντρεύτηκε. Από το Μιξκόατλ απέκτησε το Κετζαλκόατλ. Ακόλουθοί της ήταν σμήνη από πουλιά και πεταλούδες. Κάθε οκτώ χρόνια, οι ακόλουθοί της πραγματοποιούσαν εορτές προς τιμήν της, κατά τις οποίες φορούσαν μάσκες ζώων και λουλουδιών.
Κατηγορία:Θεότητες της αγάπης, του έρωτα και της λαγνείας Κατηγορία:Θεότητες της μαγείας Κατηγορία:Θεότητες της σελήνης Κατηγορία:Θεότητες της χειροτεχνίας Κατηγορία:Θεότητες-προστάτες των παιδιών Κατηγορία:Μυθολογία Αζτέκων
Θάλασσα του Σολομώντα
thumb|340px|Η Θάλασσα του Σολομώντα Η  Θάλασσα του Σολομώντα (Solomon Sea) βρίσκεται στον Ειρηνικό ωκεανό, μεταξύ της Νέας Γουινέας και των νήσων του Σολομώντος. Εκτείνεται σε 720.000 τετραγωνικά χιλιόμετρα και συμπεριλαμβάνει το Αρχιπέλαγος Λουισιάντε. Συνορεύει στα νότια με την Θάλασσα των Κοραλλίων, τη Θάλασσα του Βίσμαρκ βορειοδυτικά, και τον Ειρηνικό ωκεανό βορειοανατολικά. Ο πυθμένας της είναι σεισμογενής δίνοντας πολλούς ισχυρούς σεισμούς. Στις 2 Απριλίου του 2007 ένας τέτοιος σεισμός προκάλεσε Τσουνάμι που έπληξε τα Νησιά Σολομώντα. Όλα τα νησιά της Θάλασσας του Σολομώντα είναι ηφαιστειογενή. Πολλές σημαντικές μάχες έγιναν στη θαλάσσια περιοχή κατά τη διάρκεια του Β΄ Παγκόσμιου πολέμου. Το 1942 το αμερικανικό ναυτικό σε αποφασιστική ναυμαχία στην περιοχή νίκησε το ιαπωνικό ναυτικό.
Εξωτερικοί σύνδεσμοι
Κατηγορία:Γεωγραφία της Παπούα Νέας Γουινέας Κατηγορία:Γεωγραφία των νήσων Σολομώντα Σ Κατηγορία:Ειρηνικός Ωκεανός
Πανελλήνιο πρωτάθλημα στίβου ανδρών 1968
Το NΔ΄ Πανελλήνιο πρωτάθλημα στίβου ανδρών 1968 διεξήχθη από τις 16 ως τις 18 Αυγούστου 1968 στο Καυτανζόγλειο Στάδιο, στη Θεσσαλονίκη, μαζί με το αντίστοιχο Πανελλήνιο πρωτάθλημα στίβου γυναικών 1968. Πρωταθλητής αναδείχθηκε και πάλι ο Παναθηναϊκός Α.Ο. για 14η συνεχόμενη χρονιά.
Χρονικό
Στους αγώνες δήλωσαν συμμετοχή 375 αθλητές και 100 αθλήτριες από 40 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, με συμμετοχή δύο αθλητών από την Ιταλία, οι οποίοι έτρεξαν προκειμένου να μάθουν τη διαδρομή ενόψει των Πανευρωπαϊκών αγώνων στίβου του 1969 που θα γίνονταν στην Αθήνα. Το αποτελέσμά του μέτρησε στην βαθμολογία. Αντίθετα δεν διαχωρίστηκαν από τη διοργάνωση το δέκαθλο και το βάδην.
Τους αγώνες παρακολύθησε μεγάλος αριθμός φιλάθλων (3.000 με 4.000 καθημερινά) και σημείωσαν επιτυχία. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με διαφορά 37 β. από τον δεύτερο Πανελλήνιο.
Βαθμολογία
* Συνολικά βαθμολογήθηκαν 24 σωματεία.
Αναφορές
Ανδρων Κατηγορία:Στίβος το 1968 Κατηγορία:Διοργανώσεις στίβου στη Θεσσαλονίκη
Γαβριηλίδης
Το ελληνικό επώνυμο Γαβριηλίδης, που ετυμολογικά σημαίνει «γιος ή απόγονος του Γαβριήλ», μπορεί να αναφέρεται σε κάποιο από τα παρακάτω πρόσωπα:
Κλειστό σύστημα
μικρογραφία|Το όριο μεταξύ ενός συστήματος και του περιβάλλοντός του Ένα κλειστό σύστημα είναι ένα φυσικό σύστημα (physical system) που δεν επιτρέπει συγκεκριμένους τύπους μεταφοράς (όπως μεταφορά μάζας) μέσα ή έξω από το σύστημα. Η προδιαγραφή του, ποιοι τύποι μεταφοράς αποκλείονται, ποικίλει στα κλειστά συστήματα της φυσικής, της χημείας ή της μηχανικής.
Στην κλασσική μηχανική
Στη μη σχετιστική (nonrelativistic) κλασική μηχανική, ένα κλειστό σύστημα είναι ένα φυσικό σύστημα που δεν ανταλλάσσει οποιαδήποτε ύλη με το περιβάλλον του και δεν υπόκειται σε καμιά δύναμη της οποίας η προέλευση είναι εξωτερική ως προς το σύστημα. Ένα κλειστό σύστημα στην κλασική μηχανική μπορεί να θεωρηθεί ένα απομονωμένο σύστημα (isolated system) στη θερμοδυναμική.
Στη θερμοδυναμική
Στη θερμοδυναμική, ένα κλειστό σύστημα μπορεί να ανταλλάξει ενέργεια (ως θερμότητα ή έργο (φυσική)), αλλά όχι ως ύλη, με το περιβάλλον του. Ένα απομονωμένο σύστημα δεν μπορεί να ανταλλάξει οποιαδήποτε θερμότητα, έργο, ή ύλη με το περιβάλλον, ενώ ένα ανοικτό σύστημα μπορεί να ανταλλάξει ενέργεια και ύλη. (Αυτό το σχήμα ορισμού των όρων δεν χρησιμοποιείται ομοιόμορφα, αν και είναι βολικό για κάποιους σκοπούς. Ειδικά, κάποιοι συγγραφείς χρησιμοποιούν τον όρο 'κλειστό σύστημα' αντί του εδώ χρησιμοποιούμενου όρου 'απομονωμένο σύστημα'. ) Για ένα απλό σύστημα, με έναν μόνο τύπο σωματιδίων (άτομα ή μόρια), ένα κλειστό σύστημα ισοδυναμεί με έναν σταθερό αριθμό σωματιδίων. Όμως, για συστήματα που βρίσκονται σε χημική αντίδραση, μπορούν να δημιουργούνται και να καταστρέφονται όλα τα είδη από τη διεργασία της αντίδρασης. Σε αυτήν την περίπτωση, το γεγονός ότι το σύστημα είναι κλειστό, εκφράζεται δηλώνοντας ότι ο συνολικός αριθμός κάθε στοιχειακού ατόμου διατηρείται, ανεξάρτητα από το είδος του μορίου στο οποίο μπορεί να ανήκει. Μαθηματικά:
όπου N_j είναι ο αριθμός των μορίων τύπου j, a_{ij} είναι ο αριθμός των ατόμων του στοιχείου i στο μόριο j και bi είναι ο συνολικός αριθμός των ατόμων του στοιχείου i στο σύστημα, που παραμένει σταθερό, επειδή το σύστημα είναι κλειστό. Θα υπάρχει μια τέτοια εξίσωση για κάθε διαφορετικό στοιχείο στο σύστημα.
Στη χημεία
Στη χημεία, ένα κλειστό σύστημα είναι ένα σύστημα όπου κανένα αντιδρόν ή προϊόν δεν μπορεί να διαφύγει.
Στη μηχανική
Σε ένα περιεχόμενο επιστημών μηχανικών (engineering), ένα κλειστό σύστημα είναι ένα δεσμευμένο σύστημα, δηλαδή καθορισμένο, στο οποίο κάθε εισαγωγή είναι γνωστή και κάθε συνισταμένη είναι γνωστή (ή μπορεί να είναι γνωστή) μέσα σε έναν συγκεκριμένο χρόνο.
Παραπομπές
Κατηγορία:Κυβερνητική Κατηγορία:Θεμελιώδεις έννοιες της φυσικής Κατηγορία:Συστημική θεωρία Κατηγορία:Φυσικά συστήματα
Αλέξιος Ραούλ (μέγας δομέστικος)
Ο Αλέξιος Ραούλ (Ἀλέξιος ὁ Ῥαούλ) ήταν βυζαντινός αξιωματούχος, μέγας δομέστικος, που έζησε τον 14ο αιώνα. Καταγόταν από την σπουδαία βυζαντινή Οικογένεια Ραούλ.
Παραπομπές
Αλεξιος Κατηγορία:Δομέστικοι των Σχολών
Σωτήρα Πέλλας
thumb|250px|Το γήπεδο του χωριού Σωτήρα.Η Σωτήρα είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας με υψόμετρο 454 μέτρα.
Γεωγραφία - Ιστορία
Η Σωτήρα βρίσκεται στις νότιες παρυφές του όρους Βόρα (Καϊμακτσαλάν) σε απόσταση 10 χλμ. βόρεια της Έδεσσας. Δημιουργήθηκε πάνω σε ερείπια παλιότερου οικισμού πριν 500 χρόνια όταν οι κάτοικοι της γειτονικής Παλαιάς μετακινήθηκαν γιατί σύμφωνα πάντα με την παράδοση, κατά διαστήματα άκουγαν δυνατούς θορύβους προερχόμενους από την πηγή που και σήμερα υπάρχει εκεί. Η ευρύτερη περιοχή που βρίσκεται το χωριό ήταν κατοικημένη από πολύ παλαιά όπως προκύπτει από διάφορα ευρήματα (ερείπια, νομίσματα, περιόδων της ελληνικής ιστορίας από την ελληνιστική εποχή έως την βυζαντινή περίοδο και την οθωμανική κυριαρχία. Οι μόνιμοι κάτοικοί της ασχολούνται με την γεωργία και την κτηνοτροφία. Η παλιά ονομασία του χωριού, μέχρι το 1926, είναι Λούκοβιτς και μετά την Μικρασιατική καταστροφή εγκαταστάθηκαν σε αυτό 22 οικογένειες (82 άτομα) προσφύγων από τη Μικρά Ασία.
Η εκκλησία του χωριού
Στο κέντρο του χωριού και δίπλα στον γεροπλάτανο οι παλαιότεροι κάτοικοι έκτισαν την εκκλησία τους, αφιερωμένη στην Αγία Παρασκευή – προστάτιδα του χωριού. Η εκκλησία αυτή που ήταν τρίκλιτη, τρίκογχη με γυναικωνίτη καφασωτό και καμπαναριό, δυστυχώς κατεδαφίστηκε στις αρχές της δεκαετίας του 1960, συνέπεια ανεπανόρθωτων βλαβών στη δομή της.
Δείτε επίσης
Το παλιό χωριό Παλαιά Σωτήρα.
Παραπομπές
Κατηγορία:Χωριά του νομού Πέλλας Κατηγορία:Δήμος Έδεσσας
Έλυ
Το Έλυ (αγγλικά: Ely, προφ. «ήλυ») είναι πόλη στην κομητεία Κέιμπριτζσερ της Αγγλίας, περί τα 23 χιλιόμετρα βόρεια-βορειοανατολικά του Κέιμπριτζ και 129 από το Λονδίνο (οδική απόσταση). Ο πληθυσμός της είναι 20.256 κάτοικοι (απογραφή του 2011). Είναι μία από τις αρχαιότερες πόλεις της Αγγλίας, καθώς αναφέρεται ότι η Αγία Εθελδρέδη (Æthelthryth) ίδρυσε αββαείο εκεί το έτος 673 μ.Χ..
Το αββαείο καταστράφηκε το 870 από Δανούς εισβολείς και ξαναχτίστηκε το 970. Αργότερα, το 1083, άρχισε η ανέγερση του ιστορικού καθεδρικού ναού της πόλεως από έναν Νορμανδό ηγούμενο, τον Συμεών, συγγενή του βασιλιά Γουλιέλμου του Κατακτητή. Η ανέγερση συνεχιζόταν μέχρι τη διάλυση του αββαείου το 1539 κατά την αγγλική Μεταρρύθμιση. Ο ναός αναστηλώθηκε μεταξύ του 1845 και του 1870 από τον αρχιτέκτονα σερ Τζωρτζ Γκίλμπερτ Σκοτ. Ως έδρα μητροπολίτη (επισκοπής), η Έλυ θεωρείτο πόλη αυτοδικαίως, αλλά μόλις το 1974 της δόθηκε επισήμως ο τίτλος της πόλεως με βασιλικό διάταγμα.
Η πόλη είναι κτισμένη πάνω σε μια «νησίδα» αργιλώδους πετρώματος εκτάσεως 60 τετραγωνικών χιλιομέτρων, η οποία αποτελεί την υψηλότερη (26 μέτρα υψόμετρο) περιοχή στα Φενς, δηλαδή στη βαλτώδη παραλιακή πεδιάδα της ανατολικής Αγγλίας. Ποτάμια με αρκετό νερό τροφοδοτούσαν τα Φενς και διατηρούσαν τους βάλτους μέχρι που άρχισε η αποξήρανσή τους τον 17ο αιώνα. Υπάρχουν δύο «Περιοχές Ειδικού Επιστημονικού Ενδιαφέροντος (SSSI) στα προάστια της Έλυ: ένας λάκκος λήψεως πηλού και ένα από τα καλύτερα διατηρούμενα παραδείγματα μεσαιωνικής κυματιστής καλλιέργειας (ridge and furrow) σε ολόκληρη τη Βρετανία.
Η οικονομία της περιοχής είναι κυρίως αγροτική. Πριν από την αποξήρανση των βάλτων, η ετήσια κοπή κλαδιών ιτιάς (Salix viminalis) για την κατασκευή καλαθιών και των βούρλων, όπως και η εξαγωγή τύρφης, αποτελούσαν σημαντικές ασχολίες, όπως και το ψάρεμα χελιών (από τα οποία προέρχεται πιθανώς και το όνομα της πόλεως: eel → eely → Ely) και το κυνήγι πουλιών. Η πόλη αποτελούσε το κέντρο της παραγωγής πήλινων αντικειμένων για περισσότερους από 7 αιώνες. Μία ρωμαϊκή οδός, η οδός Akeman, διασχίζει την πόλη. Κατά τα άλλα, μικρές ενδείξεις της ρωμαϊκής εποχής υπάρχουν στον οικισμό, παρότι υπάρχουν κοντινοί οικισμοί των Ρωμαίων, όπως στα χωριά Λιτλ Θέτφορντ και Στρέταμ. Υπήρχε ένας αμαξιτός δρόμος (όπου μπορούσαν να κυκλοφορούν άμαξες) μεταξύ του Έλυ και του Κέιμπριτζ, ο οποίος βελτιώθηκε το 1769, καθιστάμενος δρόμος με διόδια. Η σημερινή οδός A10 ακολουθεί αρκετά πιστά την ίδια διαδρομή. Το 1986 κατασκευάσθηκε και μία παράκαμψη του Έλυ από τα νοτιοδυτικά. Ο σιδηροδρομικός σταθμός της πόλεως, που κατασκευάσθηκε το 1845, αποτελεί σήμερα σιδηροδρομικό κόμβο, με γραμμές βόρεια προς το Κινγκς Λυν, βορειοδυτικά προς το Πίτερμπρο, ανατολικά προς το Νόριτς, νοτιοανατολικά προς το Ίπσουιτς και νότια προς το Κέιμπριτζ και το Λονδίνο.
Η «Σχολή του Βασιλέως» (King's School), που μετονομάσθηκε το 2012 σε «King's Ely», είναι ένα μικτό ολοήμερο σχολείο στο οποίο δόθηκε βασιλικό καταστατικό από τον Ερρίκο Η΄ το 1541, ενώ το ίδιο το ίδρυμα ισχυρίζεται ότι υπάρχει από το 970 μ.Χ.. Ο Ερρίκος Α΄ της Αγγλίας χάρισε το δικαίωμα διοργανώσεως της ετήσιας πανηγύρεως της Αγίας Εθελδρέδης («Ώντρεϋ» στα σημερινά αγγλικά), που διαρκεί μία εβδομάδα, στον αββά και το κοινόβιο της Έλυ στις 10 Οκτωβρίου 1189. Σήμερα βεβαίως υπάρχουν και ετήσιες εκδηλώσεις όπως η «Γιορτή του Χελιού» τον Μάιο (από το 2004) και μια γιορτή πυροτεχνημάτων στο πάρκο (από το 1974).
Η πόλη είναι «αδελφοποιημένη» με την αρχαιότερη πόλη της Δανίας, το Ρίμπε, από το 1956. Ο ποδοσφαιρικός σύλλογος του Έλυ, το Ely City Football Club, ιδρύθηκε το 1885.
Πηγές
Κατηγορία:Πόλεις της Αγγλίας Κατηγορία:Κέμπριτζσαϊρ
Argus (άλμπουμ)
Το Argus είναι το τρίτο άλμπουμ του Ροκ συγκροτήματος Wishbone Ash. Κυκλοφόρησε στις 28 Απριλίου 1972. Είναι το πιο πετυχημένο άλμπουμ τους, εμπορικά και κριτικά.
Έφτασε στη τρίτη θέση του βρετανικού τσαρτ των άλμπουμ.
Καταγραφή
Το άλμπουμ έχει μεσαιωνικό, έχοντας μια απόχρωση από προοδευτική ροκ, λαϊκή και χαρντ ροκ. Ο μηχανικός ήχου στο Argus ήταν ο Μάρτιν Μπιρτς, ο οποίος έχει συνεργαστεί με τους Deep Purple, Black Sabbath, Iron Maiden και άλλα συγκροτήματα χαρντ ροκ. Οι στίχοι γράφτηκαν σε μεγάλο βαθμό από τον μπασίστα/χειριστή των ηχητικών Μάρτιν Τέρνερ, αν και η μουσική και τα λοιπά πιστώνεται σε όλο το συγκρότημα.
Παραπομπές
Κατηγορία:Δισκογραφία Κατηγορία:Άλμπουμ του 1972
Πιότρ Μπαγκρατιόν
Ο πρίγκιπας Πιότρ Ιβάνοβιτς Μπαγκρατιόν, ρωσ.: Пётр Ива́нович Багратио́н, (10 Ιουλίου 1765 – 24 Σεπτεμβρίου 1812) ήταν Ρώσος στρατηγός και πρίγκιπας γεωργιανής καταγωγής, εξέχων κατά τη διάρκεια των Ναπολεόντειων Πολέμων.
Ο Μπαγκρατιόν, μέλος της Οίκου των Μπαγκρατιόνι - Μουχράνι, γεννήθηκε στην Τιφλίδα. Ο πατέρας του Ιβάν Αλεξάντροβις Μπαγκρατιόν (Иван Александрович Багратион) υπηρέτησε ως αξιωματικός στον Αυτοκρατορικό Ρωσικό Στρατό, στον οποίο ο Μπαγκρατιόν κατατάχθηκε επίσης το 1782. Ο Πιότρ Iβάνοβιτς Μπαγκρατιόν ξεκίνησε τη στρατιωτική του σταδιοδρομία υπηρετώντας στον Ρωσο-Κιρκασικό Πόλεμο του 1763-1864 για μερικά χρόνια. Στη συνέχεια συμμετείχε σε πόλεμο κατά των Οθωμανών και στην κατάληψη του Oτσάκοφ το 1788. Αργότερα βοήθησε στην καταστολή της εξέγερσης τού Kοτσιούσκο του 1794 στην Πολωνία και στην κατάληψη της Βαρσοβίας. Κατά τη διάρκεια των Ιταλικών και Ελβετικών εκστρατειών της Ρωσίας το 1799 κατά των Γάλλων, υπηρέτησε με διάκριση υπό τον στρατάρχη Αλεξάντερ Σουβόροφ.
Το 1805 η Ρωσία εντάχθηκε στον συνασπισμό κατά τού Ναπολέοντα Α΄. Μετά την κατάρρευση των Αυστριακών στο Ουλμ τον Οκτώβριο του 1805, ο Μπαγκρατιόν κέρδισε έπαινο για την επιτυχή άμυνά του στη μάχη του Σένγκραμπερν (Νοέμβριος 1805), που επέτρεψε στις ρωσικές δυνάμεις να αποσυρθούν και να ενωθούν με τον κύριο ρωσικό στρατό τού Mιχαήλ Κουτούζοφ. Τον Δεκέμβριο τού 1805 ο συνδυασμένος Ρωσο-Αυστριακός στρατός υπέστη ήττα στη μάχη τού Αούστερλιτς, όπου ο Μπαγκρατιόν διοικούσε τη συμμαχική δεξιά πτέρυγα εναντίον των Γάλλων υπό τον Ζαν Λανν. Αργότερα διοίκησε τα ρωσικά στρατεύματα στον Φινλανδικό πόλεμο (1808-1809) κατά της Σουηδίας και σε έναν άλλο πόλεμο κατά των Τούρκων (1806-1812) στον Δούναβη.
Κατά τη διάρκεια της γαλλικής εισβολής στη Ρωσία το 1812, ο Μπαγκρατιόν διοίκησεε έναν από τους δύο μεγάλους ρωσικούς στρατούς ( ο Μπάρκλεϋ ντε Τόλλυ διοικούσε τον άλλο) πολεμώντας σε μία σειρά από ενέργειες οπισθοφυλακής. Οι Ρώσοι απέτυχαν να σταματήσουν τη γαλλική προέλαση στη μάχη τού Σμολένσκ τον Αύγουστο του 1812. Ο Μπάρκλεϋ είχε προτείνει μία υποχώρηση με καμένη γη, που είχε εγκρίνει ο Αυτοκράτορας Αλέξανδρος Α΄ της Ρωσίας, αν και ο Μπαγκρατιόν προτιμούσε να αντιμετωπίσει τους Γάλλους σε μία μεγάλη μάχη. Ο Μιχαήλ Κουτούζοφ διαδέχθηκε τον Μπάρκλεϋ ως Ανώτατος Διοικητής, αλλά συνέχισε την πολιτική του μέχρι τη μάχη τού Μποροντίνο ( 7 September 1812) κοντά στη Μόσχα. Ο Μπαγκρατιόν διοίκησε την αριστερή πτέρυγα, γύρω από αυτό που έγινε γνωστό ως τα βέλη τού Μπαγκρατιόν στο Μποροντίνο, όπου τραυματίστηκε θανάσιμα. Απεβίωσε μερικές εβδομάδες αργότερα. Αρχικά τάφηκε σε μία τοπική εκκλησία, το 1839 τάφηκε ξανά στο πεδίο της μάχης τού Μποροντίνο.
Αρχική επίθεση
σύνδεσμος=//upload.wikimedia.org/wikipedia/commons/thumb/2/2e/The_Finnish_war_map1.svg/220px-The_Finnish_war_map1.svg.png|μικρογραφία| Ξέσπασμα του Φινλανδικού Πολέμου τον Φεβρουάριο του 1808.
Μάχη του Μογκίλεφ
σύνδεσμος=//upload.wikimedia.org/wikipedia/commons/thumb/e/e3/Raevsky_saltanovka.jpg/220px-Raevsky_saltanovka.jpg|μικρογραφία| Ο στρατηγός Ραέφσκι οδηγεί προσωπικά τους άνδρες του στη γραμμή του Νταβούτ
Μάχη του Μποροντίνο
σύνδεσμος=//upload.wikimedia.org/wikipedia/commons/thumb/d/dd/Battle_of_Borodino_1812_map.jpg/220px-Battle_of_Borodino_1812_map.jpg|μικρογραφία| Οι φυλλαράδες Bagration ήταν στο κέντρο της [[Μάχη του Μποροντίνο|μάχης του Borodino . Εκεί έγιναν οι πιο άγριες μάχες.]] σύνδεσμος=//upload.wikimedia.org/wikipedia/commons/thumb/6/61/Roubaud_fleshes.jpg/220px-Roubaud_fleshes.jpg|μικρογραφία| Οι κόντρες Bagration φαίνονται στην άκρα δεξιά. Πίνακας του Franz Roubaud σύνδεσμος=//upload.wikimedia.org/wikipedia/commons/thumb/6/6d/Peter_von_Hess_002.jpg/220px-Peter_von_Hess_002.jpg|μικρογραφία| Ο Bagration έδινε διαταγές κατά τη διάρκεια της μάχης του Borodino ενώ ήταν τραυματίας. Πίνακας του Peter von Hess
Τακτική και δόγμα
σύνδεσμος=//upload.wikimedia.org/wikipedia/commons/thumb/f/f0/%D0%A0%D0%B8%D1%81._%D0%B8_%D0%B3%D1%80%D0%B0%D0%B2._%D0%94.%D0%94%D0%B0%D0%B9%D1%82%D0%BE%D0%BD%D0%B0._1814_%D0%B3.jpg/220px-%D0%A0%D0%B8%D1%81._%D0%B8_%D0%B3%D1%80%D0%B0%D0%B2._%D0%94.%D0%94%D0%B0%D0%B9%D1%82%D0%BE%D0%BD%D0%B0._1814_%D0%B3.jpg|μικρογραφία| Bagration του D. Dayton, 1814
Εξωτερικοί σύνδεσμοι
Κατηγορία:Οίκος του Μουχράνι Κατηγορία:Γεωργιανοί ευγενείς Κατηγορία:Ιππότες της Μάλτας Κατηγορία:Πρίγκιπες της Ρωσίας
Όλιβ Χίγκινς Πράουτι
Η Όλιβ Χίγκινς Πράουτι (αγγλικά: Olive Higgins Prouty, 10 Ιανουαρίου 1882 - 24 Μαρτίου 1974) ήταν Αμερικανίδα μυθιστοριογράφος και ποιήτρια, περισσότερη γνωστή για το μυθιστόρημά της Stella Dallas, αλλά και για τις πρωτοποριακές ψυχολογικές θεωρήσεις, στο μυθιστόρημα Now, Voyager, του 1941. Η Χίγκινς γεννήθηκε και μεγάλωσε Ουόρστερ, της Μασαχουσέτης. Το 1904 αποφοίτησε από το Smith College, και το 1907 παντρεύτηκε τον Λούις Πράουτι. Το 1908, το ζευγάρι μετακόμισε Μπρούκλαϊν, περιοχή της ίδιας πολιτείας.
Σύμφωνα με το Clark University Archives and Special Collections, tο 1894, η Χίγκινς υπέφερε από νευρικούς κλονισμούς, οι οποίοι κράτησαν κοντά δύο χρόνια. Οι νευρικοί κλονισμοί επανήλθαν, όταν το 1925, έχασε την κόρη της, Ολίβια.
Η ποιητική της συλλογή εκδόθηκε (ως Between the Barnacles and Bayberries: and Other Poem) μετά θάνατον, το 1997, αφού τα τέκνα της Ρίτσαρντ και Τζέιν επέτρεψαν την κυκλοφορία τους. Το 1961, η Χίγκινς έγραψε τα απομνημονεύματά της, λόγω όμως ελλιπούς δημοτικότητας εκείνη την περίοδο δε βρέθηκε εκδότης να κυκλοφορήσει το βιβλίο, έτσι τα τύπωσε με δικά της έξοδα.
Εξωτερικοί σύνδεσμοι
Κατηγορία:Αμερικανοί μυθιστοριογράφοι Κατηγορία:Αμερικανοί ποιητές
Νορθ Αμέρικαν Σόκερ Λιγκ
Το Νορθ Αμέρικαν Σόκερ Λιγκ (αγγλικά: North American Soccer League, NASL) είναι πρωτάθλημα επαγγελματικού ποδοσφαίρου ανδρών με δέκα ομάδες - οκτώ στις Ηνωμένες Πολιτείες και δύο στον Καναδά. Είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ, κάτω από το Μέιτζορ Λιγκ Σόκερ (MLS) και στο ίδιο επίπεδο με το Γιουνάιτεντ Σόκερ Λιγκ (πρώην USL Pro). Η έδρα της διοργανώτριας αρχής του NASL βρίσκεται στη Νέα Υόρκη.
Το πρωτάθλημα έχει την ίδια ονομασία, αλλά δεν έχει καμία σχέση, με τo παλαιότερo Νορθ Αμέρικαν Σόκερ Λιγκ (NASL). Η σύγχρονη NASL ιδρύθηκε το 2009, και άρχισε να λειτουργεί το 2011 με οκτώ ομάδες, μετά από την περίοδο του 2010, κατά την οποία οι ομάδες της NASL και tης USL συμμετείχαν σε ένα συνδυασμένο προσωρινό πρωτάθλημα δεύτερης κατηγορίας (Division II). Ο αριθμός των ομάδων με προνόμια επέκτασης (franchises) είναι τώρα έντεκα, με σχέδιο επέκτασης σε δεκατρείς ομάδες το 2016.
Η NASL χρησιμοποιεί ένα πρόγραμμα δύο περιόδων από τον Απρίλιο μέχρι τις αρχές Νοεμβρίου, με ένα διάλειμμα τεσσάρων εβδομάδων τον Ιούλιο. Οι πρωταθλητές σπρινγκ και φολ, μαζί με τις δύο ομάδες με τον καλύτερο συνδυασμό αποτελεσμάτων (σπρινγκ/φολ) λαμβάνουν μέρος σε κατατακτήριους αγώνες, γνωστούς με την ονομασία Το Πρωτάθλημα (The Championship). Η νικήτρια των τελικών αποκτά το Soccer Bowl Trophy στο τέλος της περιόδου.
Εξωτερικοί σύνδεσμοι
Κατηγορία:Ποδοσφαιρικές διοργανώσεις ΗΠΑ
NGC 79
Ο NGC 79 είναι ελλειπτικός γαλαξίας στον αστερισμό Ανδρομέδα. Απέχει περίπου 240 εκατομμύρια έτη φωτός και εξαιτίας της μικρής διαμέτρου του (20.000 έτη φωτός) θεωρείται νάνος γαλαξίας.
Τον ανακάλυψε ο Γάλλος αστρονόμος Γκιγιώμ Μπιγκουρντάν (Guillaume Bigourdan) στις 14 Νοεμβρίου 1884.
Εξωτερικοί σύνδεσμοι
0076 Κατηγορία:Ελλειπτικοί γαλαξίες Κατηγορία:Ανδρομέδα (αστερισμός) Κατηγορία:Νάνοι γαλαξίες
Δήμος Ζρνόβτσι
Ο Δήμος Ζρνόβτσι είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Ζρνόβτσι ονομάζεται επίσης το χωριό στο οποίο βρίσκεται η έδρα του Δήμου Ζρνόβτσι.
Γεωγραφία
Ο δήμος συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Ανατολική Στατιστική Περιφέρεια (Βόρεια Μακεδονία)
Ντμίτρι Μπαγκρατιόν
Ο Ντμίτρι Πιότροβιτς Μπαγκρατιόν, Дмитрий Петрович Багратион, (13 Ιουνίου 1863 – 21 Οκτωβρίου 1919) ήταν Ρώσος στρατηγός και στρατιωτικός συγγραφέας. Γόνος της Γεωργιανής βασιλικής οικογένειας Μπαγκρατιόνι - Μουχράνι, υπηρέτησε υπό την Αυτοκρατορική, την Προσωρινή και τη Σοβιετική Κυβέρνηση.
Βιογραφία
Γεννήθηκε στην οικογένεια τού πρίγκιπα Πιότρ Μπαγκρατιόν και της Γελιζαβέτα Ροτζιάνκο. Ήταν δισεγγονός τού στρατηγού Κίριλ Μπαγκρατιόν, εγγονού τού Γεωργιανού μονάρχη Ιεσσαί τού Κάρτλι, τού κλάδου Μουχράνι των Μπαγκρατιόνι. Ο Ντμίτρι εκπαιδεύτηκε ως αξιωματικός ιππικού και έγραφε επίσης για τον στρατιωτικό Τύπο. Κατά τη διάρκεια τού Α΄ Παγκοσμίου Πολέμου, διορίστηκε διοικητής της 1ης Ταξιαρχίας της Άγριας Μεραρχίας το 1914. Διετέλεσε δύο φορές εν ενεργεία διοικητής της μεραρχίας και έγινε αντιστράτηγος το 1916. Μετά την πτώση της ρωσικής μοναρχίας στην Επανάσταση τού Φεβρουαρίου, ο Μπαγκρατιόν έπαιξε ρόλο στην υπόθεση Kορνίλοφ τον Αύγουστο του 1917, στην οποία αποχώρησε από την υποστήριξη της προγραμματισμένης πορείας τού στρατηγού Aλεξάντρ Κρύμοβ κατά της ρωσικής Προσωρινής Κυβέρνησης στην Πετρούπολη. Σύντομα, ο Μπαγκρατιόν απολύθηκε από τη διοίκηση πεδίου στην εφεδρεία τού στρατού. Υπό τη σοβιετική διοίκηση, εντάχθηκε στον Κόκκινο Στρατό τον Δεκέμβριο του 1918. Το 1919 διηύθυνε την Ανώτατη Σχολή Ιππικού και έλαβε μέρος στην οργάνωση μονάδων ιππικού τού Κόκκινου Στρατού. Απεβίωσε την ίδια χρονιά και τάφηκε στη Λαύρα Aλεξάντερ Νέφσκι.
Οικογένεια
Νυμφευτηκε τη Βέρα Ζαχαρίνα (1883–1947), και απέκτησαν μία κόρη, τη Νίνα. Ο αδελφός του Αλέξανδρος (1862–1920), ο οποίος είχε αποσυρθεί από τη στρατιωτική θητεία ως υποστράτηγος το 1916, εκτελέστηκε από τη σοβιετική κυβέρνηση, ενώ βρισκόταν σε υπηρεσία. Με τον θάνατο των αδελφών Μπαγκρατιόν, η ανώτερη, βασιλική γραμμή των Μπαγκρατιόνι-Μουχράνι εξέλιπε σε άρρενα μέλη.
Βιβλιογραφικές αναφορές
Κατηγορία:Οίκος του Μουχράνι
Intel Pentium III
Ο Pentium III ήταν ένας μικροεπεξεργαστής έκτης γενιάς 32-bit που σχεδίασε, παρήγαγε και παρουσίασε η εταιρεία ημιαγωγών Intel τον Φεβρουάριο του 1999. . Ήταν σχεδιασμένος κυρίως για προσωπικούς υπολογιστές, και υπολογιστές γραφείου. Αντικατέστησε τον Pentium II, ενώ τον διαδέχθηκε ο Pentium 4. Η συχνότητα λειτουργίας ξεκινούσε από τα 400 MHz στις πρώτες εκδόσεις και έφτανε στα 1,4 GHz στις τελευταίες. Ο Pentium III ήταν μέλος της οικογένειας επεξεργαστών με τον κωδικό x86 ενώ σχεδιάστηκε βάσει της μικροαρχιτεκτονικής P6. Κυκλοφόρησε επίσης σε έκδοση Xeon για σταθμούς εργασίας και Celeron ως φθηνότερη έκδοση. Η παραγωγή του σταμάτησε το 2009.
Μέλη της οικογένειας Pentium III
Ο Pentium III κυκλοφόρησε σε εκδόσεις για επιτραπέζιους όπως φαίνεται στον κάτωθι πίνακα: και φορητούς υπολογιστές με τους κωδικούς Intel Mobile Pentium III KP 650/256 και Intel Mobile Pentium III KP 800/256.
Εξωτερικοί σύνδεσμοι
Κατηγορία:Μικροεπεξεργαστές Intel
Κάρτα ήχου
thumb|250px|Η κάρτα ήχου Sound Blaster Live!, είναι μια τυπική σύγχρονη κάρτα επέκτασης τύπου [[PCI.]]
Η κάρτα ήχου είναι μια κάρτα επέκτασης του ηλεκτρονικού υπολογιστή που μπορεί να εισάγει και εξάγει ήχο υπό τον έλεγχο ειδικών προγραμμάτων. Τυπικές χρήσεις μιας κάρτας ήχου περιλαμβάνουν την παροχή του ηχητικού συστατικού για εφαρμογές πολυμέσων όπως η σύνθεση μουσικής, επεξεργασία βίντεο ή ήχου, παρουσίαση/εκπαίδευση, και ψυχαγωγία (παιχνίδια). Διάφοροι ηλεκτρονικοί υπολογιστές διαθέτουν ενσωματωμένες δυνατότητες αναπαραγωγής ή/και επεξεργασίας ήχου, ενώ άλλοι συμπεριλαμβάνουν ειδικές κάρτες επέκτασης προκειμένου να προστεθεί η κάρτα ήχου όταν τη χρειαστεί ο χειριστής.